text: Qurbanov Siyavuş Sabir oğlu 1966-cı ildə Salyan rayonu Aydıngün kəndində (indiki Yeni Uluxanlı kəndi(https://goo.gl/maps/jduVyAW15oyJxRQL9)) 6 uşaqlı ailənin 5-ci övladı olaraq dünyaya gəlmişdir. 1972-ci ildə Salyan rayon Aydıngün kənd orta məktəbində I sinfə başlamışdır. Məktəbdə oxuyarkən həm dərslərindəki nailiyyətləri ilə, həm də müsbət davranışı ilə fərqlənmişdir. İdmana böyük həvəsi olan Siyavuş, məktəbdə oxuyarkən futbolla da məşğul olurdu. Dəfələrlə futbol üzrə yarışlarda fərqlənmə diplomu almışdır. O, həmçinin nağara alətində ifa etməyi çox sevmiş və hobbi olaraq onunla da məşğul olmuşdur.